**Stefan Schwarzmann** (s. 11. marraskuuta 1965, Erlangen) on saksalainen heavy metal -rumpali. Hän on soittanut saksalaisissa heavy metal -yhtyeissä U.D.O.:ssa, Helloweenissä, Acceptissä ja Running Wildissa sekä sveitsiläisessä hard rock -yhtye Krokuksessa.

Tausta
------

Stefanin Schwarzmann sai ensimmäiset rumpunsa isältään, joka oli rumpali. Isä myös opetti häntä soittamaan. Schwarzmann esikuvina toimivat muun muassa Iron Maiden, MSG, Saxon ja Judas Priest.

Ura
---

### Uran alkuvuodet (1987-1995)

Vuonna 1987 hän liittyi yhtyeeseen Running Wild, josta hän erosi levyn Port Royal nauhoitusten jälkeen.  Schwarzmann liittyi Acceptista lähteneen Udo Dirkschneiderin perustamaan U.D.O.-yhtyeeseen ennen tämän toista levyä, Mean Machine, joka ilmestyi tammikuussa 1989. Hän oli yhtyeessä vuoteen 1991, jonka jälkeen hän palasi Running Wildiin. Kahden vuoden kuluttua hän lähti yhtyeestä Jens Beckerin ja Axel Morganin kanssa perustaakseen X-Wildin. X-WIld julkaisi Schwarzmannin kanssa kaksi levyä, *So What!* (1994) ja *Monster Effect* (1995).   Samaan aikaan Schwarzmann auttoi Acceptia nauhoittamaan *Death Row* levylle puuttuvat kappaleet, joita Stefan Kaufmann ei pystynyt soittamaan vanhan selkävaivan palattua. 

### Vuodet 1996-2005

U.D.O aktivoitui jälleen 1996 Acceptin hajottua ja Stefan Schwarzmann palasi yhtyeen rumpaliksi. Hän oli yhtyeessä seuraavien kahden levyn, *Solid* ja *No Limits* ajan. Tämän jälkeen hän erosi yhtyeestä, koska ei ollut tyytyväinen omiin mahdollisuuksiinsa soittaa yhtyeen levyillä. Eroamisen jälkeen hän työskenteli studiossa eri yhtyeiden kuten esimerkiksi Voicen ja Skew Siskinin kanssa, ja opetti rumpujen soittamista kotikaupungissaan kunnes vuonna 2003 hän sai kutsun tulla rumpaliksi saksalaiseen Helloween yhtyeeseen.  Schwarzmann soitti "Rabbits on the Run" -kiertueella mutta ennen seuraavan levyn nauhoituksia, helmikuussa 2005, hän erosi yhtyeestä. 

Kesällä 2005 Schwarzmann liittyi Acceptin festivaalikonsertteja varten perustettuun kokoonpanoon, jossa olivat mukana Udo Dirkschneider, Wolf Hoffmann, Peter Baltes ja Herman Frank. Yhtye esiintyi Suomessa Tuska-festivaalin sunnuntain pääesiintyjänä. 

### Vuodet 2006-2014

Stefan Schwarzmann Hellfestissä vuonna 2013.Krokuseen Schwarzmann liittyi juuri ennen kuin he alkoivat tallentaa vuoden 2006 julkaisua *"Hellraiser"*. Hän korvasi yhtyeessä aikaisemmin soittaneen rumpalin, Patrick Aebyn, ja oli ensimmäinen saksalainen muusikko yhtyeen kokoonpanossa. Schwarzmann soitti yhtyeessä "Hellraiser" -kiertueella 2006-2008. 

Vuonna 2009 hän soitti Accptista tutun kitaristin Herman Frankin levyllä *Loyal to none* laulaja Jiotis Pacharidiksen (Human Fortress) ja basisti Peter Pichlin (Running Wild) kanssa.  Samana vuonna Accept ilmoitti toisesta paluustaan ja Schwarzmann sekä Frank liittyivät yhtyeeseen. Kaksikko oli mukana tekemässä yhtyeen kolmea ensimmäistä paluuta seurannut albumia, *Blood of the Nations*, *Stalingrad* sekä *Blind Rage.*

Vuonna 2013 Schwarzmann soitti rumpuja suomalaisen Lazy Bonez -yhtyeen debyyttialbumilla *Vol.1* kappaleessa "Bring It All Now". Rummut äänitettiin Tampereella kesäkuussa 2011 Akun Tehtaalla sijaitsevassa Fantom Studiossa.

### Ura syksyn 2014 jälkeen

Vuoden 2014 lopussa Accept ilmoitti, että Frank ja Schwarzmann lähtevät yhtyeestä ja aikovat keskittyä omaan yhtyeeseensä Panzeriin. Panzerin debyyttilevy *Send Them All To Hell* ilmestyi marraskuun lopulla vuonna 2014 Nuclear Blastin kautta. Pänzer julkaisi toisen albuminsa *Fatal Command* 6.10.2017. Kokoonpanosta poistuneen Frankin korvaajaksi oli tullut HammerFallin Pontus Norgren.

Soittimet ja välineet
---------------------

Schwarzmann käyttää Pearl-rumpuja, Aquarian drumheadeja, Wincent-rumpuja ja Paiste-symbaaleja:

Lähteet
-------

1. 1 2 3  Is it Helloween? YEAAA!!! *helloween.ru*. Viitattu 6.1.2019.
2. ↑  Stefan Schwarzmann - Encyclopaedia Metallum: The Metal Archives *www.metal-archives.com*. Viitattu 6.1.2019.
3. ↑  U.D.O. - Encyclopaedia Metallum: The Metal Archives *www.metal-archives.com*. Viitattu 6.1.2019.
4. ↑  Zeus Mattila: Accept: Irti heavyn kliseistä.  *Rumba*, 24/94.
5. ↑  Metal-Rules.com: Stefan Schwarzmann of Helloween *www.stefanschwarzmann.com*. Viitattu 6.1.2019.
6. ↑  Accept Suomeen vielä kerran.  *Soundi*, 4/2005.
7. ↑  Stefan Schwarzmann Krokus official Homepage *krokusonline.seven49.net*. Viitattu 6.1.2019.
8. ↑  Herman Frank - Loyal to None *www.metalreviews.com*. Viitattu 6.1.2019.
9. ↑  Blabbermouth: ACCEPT Recruits Ex-TT QUICK Singer To Replace UDO DIRKSCHNEIDER *BLABBERMOUTH.NET*.  15.5.2009. Viitattu 6.1.2019. (englanniksi)
10. ↑  Accept - Encyclopaedia Metallum: The Metal Archives *www.metal-archives.com*. Viitattu 6.1.2019.
11. ↑  Anna-MaijaLippu: Accept menetti kaksi jäsentä toiselle bändiprojektille *Rumba.fi*. Viitattu 6.1.2019.
12. ↑  Metalliluolan toimitus: Pänzer julkaisee "Fatal Command"-levyn lokakuussa *Metalliluola*.  2.8.2017. Viitattu 6.1.2019.
13. ↑  Toimittaja: Sami Elamaa: Schmier ja kumppanit jyräävät taas – arviossa Pänzerin toinen kokopitkä, Fatal Command *KaaosZine*.  26.10.2017. Viitattu 6.1.2019.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |